טיפול עם כלבים הינו טיפול רגשי יחודי המתבסס על המשולש הטיפולי – מטופל כלב ומטפל. בשונה מתחומי טיפול אחרים, טיפול רגשי בעזרת כלבים מציע חוויה אחרת בה הכלב משתתף פעיל, מהווה מקום להשלכת רגשותיו וצרכיו של הילד (שפעמים רבות ישתף בקשיים שלא היה מביע במצבים אחרים).
הטיפול נעשה בסביבה לא מאיימת ומהנה. הכלב כחיה המתקשרת ביותר עם בני האדם, מעניק אהבה ללא תנאי. הכלב מקבל את הילד בכל מצב, אינו מושפע ממראה חיצוני, דעות קדומות, השקפות שונות, מצבו החברתי וכדומה
אצל הכלב כולם אהובים ורצויים והילד זוכה לסביבה חמה ומאפשרת. בד בבד, הכלב משמש כמראה ותגובה מיידית להתנהגות המטופל, כלב טיפולי יכיל כל התנהגות אבל מצד שני כאשר נרצה לקבל ממנו תגובה, נידרש לשפת גוף מסויימת ואסרטיביות כדי לקבל את שיתוף הפעולה של הכלב .